### Resume

Sagen omhandler gennemførelsen af ekspropriation af arealer til cykelsti langs [adresse], Børkop. Der blev den 2. juni 2023 afholdt åstedstedsforretning under ledelse af formand for Teknisk Udvalg. Byrådet gav den 26. april 2023 i punkt nr. 84 ekspropriationsbemyndighelse til Teknisk Udvalg.

### Sagsfremstilling

Byrådet godkendte den 28. april 2021 punkt nr. 83, anlægsbevilling på 10 mio. kr. til bro i [adresse] og 11.5 mio. kr. til stisystem i [adresse]. Anlægsbevillingen til stisystem er på baggrund af budgetforlig 2021-2024, hvor bevillingen ligeledes skal dække forbedret forhold for bløde trafikanter langs Vognsvadvej, indenfor den givne ramme.

Etablering af cykelsti langs [adresse] vil skabe en sikker rute for bløde trafikanter fra stien ved [adresse] til [adresse] og dermed fra Vejle til Børkop. Der etableres dobbeltrettet cykelsti på sydvestlig side af [adresse] fra eksisterende cykelsti ved [adresse] og frem til [adresse], hvor cykelstien tilkobles eksisterende stisystem.

Den er 2. juni 2023 afholdt åstedsforretning. Efter åstedsforretningen har der været en 4 ugers indsigelsesperiode. Indsigelsesfristen udløb den 3. juli 2023. Protokol med indsigelser er vedlagt som bilag. Der er tiltrådt 1 forligstilbud, der er 3 forligstilbud som ikke er tiltrådt.

Uddrag af indsigelser

Uddrag af indsigelser er vedlagt som bilag og fremgår af protokollen som sin helhed.

Ejendommen beliggende på [adresse] 15 gør indsigelse mod etablering af helleanlæg.

Ejendommen beliggende på [adresse] 17 gør indsigelse mod stiens placering. Ejer ønsker stien rykket længere mod nordøst for at minimere indgrebet på ejendommen.

Ejendommen beliggende på [adresse] gør indsigelse mod stiens placering og etablering af helleanlæg.

Ejendommen beliggende på Vadestedet nr. 2 ønsker stien rykket tættere på vejen.

Ekspropriation

Forvaltningen anbefaler, at ekspropriationen gennemføres, og at arbejderne igangsættes. Ekspropriation gennemføres efter bestemmelserne i lov om offentlig vej.

Ekspropriationen vedrører følgende matrikelnumre:

[adresse], [adresse]: Matr. nr.: 7q, 6a, 5l, 5y, 41a, 7000o og 7000af.

Børkop By, [adresse]: Matr. nr.: 30c.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

En forbedring af trafiksikkerheden for cyklister, ved etablering af en sammenhængende cykelsti langs [adresse], kan få flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender ekspropriation fra de nævnte matrikler, og |
| at | fastsættelse af erstatning til lodsejere, der ikke har tiltrådt forligstilbuddene, overgives til taksation. |

### Beslutning

Godkendt.